proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución conxunta do 21 de decembro de 1995, da Secretaría Xeral da Consellería de Sanidade e Servicios Sociais e da Dirección Xeral de Recursos Humanos do Servicio Galego de Saúde, pola que ordea a publicación do pacto subscrito pola Administración sanitaria coas centrais sindicais CIG, CC.OO., UXT, CSI-CSIF e SATSE, ésta última central en condición de adherida, sobre nomeamentos e contratos temporais do persoal estatutario nas institucións sanitarias xestionadas polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 08/02/1996

Advertidos certos erros de transcrición na citada resolución, publicada no DOG nº 14, do 19 de xaneiro de 1996, cómpre efectua-las seguintes correccións:
Primeira: na páxina 516, norma xeral 4ª, parágrafo 3º, a continuación de onde di: «... firme fundado en incumprimento grave do aspirante.», debe engadirse: «... , ou finalmente por ter sido penalizado con dita medida por renuncias reiteradas inxustificadas a nomeamentos ou contratacións».
Segunda: na páxina 516, norma xeral 4ª, parágrafo 8º, onde di: «... poderá solicita-la súa inclusión ...», debe dicir: «... deberá solicita-la súa inclusión».
Terceira: na páxina 520, no apartado referente a criterios de selección, parágrafo 9º, onde di: «... aplicaranse os baremos de méritos contidos neste pacto, que se valorarán ata un máximo de 20 puntos, resultantes da suma da puntuación que por cada apartado de méritos se estableza.», debe dicir unicamente: «... aplicaranse os baremos de méritos contidos neste pacto.», con exclusión do resto do contido do parágrafo.
Cuarta: na páxina 526, no apartado referente ó baremo de auxiliares de enfermería, parágrafo 5º, onde di: «No suposto de que as cualificacións non veñan especificadas por Áreas de coñecementos, a puntuación a acreditar será a seguinte:
Por cada sobresaliente9 puntos.
Por cada notable7 puntos.
Neste suposto, as disciplinas a avaliar serán:...», deberá dicir: «No suposto de que as calificacións non veñan especificadas por áreas de coñecementos, as disciplinas a avaliar serán:...»
Quinta: na páxina 528, a continuación do parágrafo 2º do apartado referente ás cuestións específicas a ter en conta na baremación, deberán engadirse o parágrafo seguinte : «A situación do desemprego valorarase, loxicamente, a partir da obtención da titulación de formación profesional, diplomatura, licenciatura, ou especialidade según corresponda, habilitadoras para o desempeño da praza á que se opte.»
587
RESOLUCIÓN do 27 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 303/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/02/1996

Visto o expediente incoado nesta delegación provincial por instancia de Sestelo y Cía, con domicilio en Ponteareas no que solicita autorización para instalar unha L.M.T. e un C.T. na rúa Braña, concello de Ponteareas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sestelo y Cía a instalación dunha L.M.T. e un C.T. na rúa Braña, concello de Ponteareas.
Esta autorización non supón a aprobación do proxecto.
Pontevedra, 27 de novembro de 1995.
Ramón Álvarez Abad
Delegado provincial de Pontevedra
95-0352
RESOLUCIÓN do 4 de decembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 287/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/02/1996

Visto o expediente incoado nesta delegación provincial por instancia de Sociedad Electricista de Tui, con domicilio en Tui no que solicita autorización
para instalar un centro de distribución en Prado-Morgadáns, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui a instalación dun centro de distribución en Prado-Morgadáns, concello de Tui.
Esta autorización non supón a aprobación do proxecto.
Pontevedra, 4 de decembro de 1995.
Ramón Álvarez Abad
Delegado provincial de Pontevedra
95-0353
RESOLUCIÓN do 8 de xaneiro de 1996 sobre autorización de apertura dun novo establecemento da axencia de viaxes Viajes Barceló, S.L., sita na rúa Marqués de Valladares, 4 de Vigo (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/02/1996

Visto o expediente instruído por instancia de Simón Pedro Barceló Vadell, na súa calidade de representante de Viajes Barceló, S.L., co número de identificación Bal-005 M/M, en solicitude da autorización de apertura dun novo establecemento, na r/ Marqués de Valladares, 4 de Vigo (Pontevedra), da axencia de viaxes Viajes Barceló, S.L., que ten a súa casa central na rúa Avda. Alejandro Rosselló, 34 B de Palma de Mallorca (Baleares).
Resultando que o interesado xunto coa solicitude achegou toda a documentación a que fai referencia o artigo 10 do Regulamento das axencias de viaxes de Galicia, aprobado mediante o Decreto 155/1989, do 22 de xuño.
Resultando que na tramitación do expediente se observaron tódolos requisitos e formalidades establecidas regulamentariamente.
Considerando que na empresa solicitante e no novo establecemento da axencia de viaxes, sito na r/ Marqués de Valladares, 4 de Vigo (Pontevedra), concorren tódalas condicións esixidas polo mencionado regulamento para a obtención da súa autorización.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta de Galicia e do seu presidente, o Decreto 155/1989, do 22 de xuño, polo que se aproba o
Regulamento das axencias de viaxes de Galicia, e a Orde do 4 de outubro de 1995 da Consellería da Presidencia e Administración Pública, pola que se delega no secretario xeral para o Turismo a competencia para autoriza-los novos establecementos das axencias de viaxes xa autorizados, esta secretaría xeral para o Turismo,
RESOLVE:
Autorizarlle á axencia de viaxes Viaxes Barceló, S.L., sita na r/ Avda. Alejandro Rosselló, 34 B de Palma de Mallorca, da que é representante Simón Pedró Barceló Vadell, a apertura dun novo establecemento na rúa Marqués de Valladares, 4 de Vigo (Pontevedra), que será inscrito no Rexistro de Empresas e Actividades Turísticas da Comunidade Autónoma Galega.
Contra esta resolución o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde o día seguinte ó da súa publicación no Diario Oficial de Galicia.
Santiago de Compostela, 8 de xaneiro de 1996.
P.D. (Orde 4-10-1995)
Francisco García-Bobadilla Prósper
Secretario xeral para o Turismo
798
ORDE do 4 de decembro de 1995 pola que se recoñece a Escola de Educación Medioambiental no Tempo Libre CEM.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 06/02/1996

O Decreto 77/1991, do 7 de marzo, que regula o recoñecemento das escolas de tempo libre, establece no seu artigo 2º que o recoñecemento das escolas de tempo libre e a aprobación dos seus programas de actuación, corresponde ó conselleiro de Cultura e Xuventude.
O Decreto 287/1993, do 10 de decembro, que establece a estructura orgánica da Xunta de Galicia, atribúelle a competencia en materia de xuventude á Consellería de Familia, Muller e Xuventude, polo que as competencias sinaladas no Decreto 77/1991, de recoñecemento das ditas escolas, correspóndelle á conselleira de Familia, Muller e Xuventude.
Examinado o expediente promovido por Natividad Vázquez Liste, en nome e representación da Sociedade Cooperativa Limitada de Educación Medioambiental CEM, no que solicita o recoñecemento e a aprobación dos programas de actuación da Escola de Educación Medioambiental no Tempo Libre «CEM», a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 77/1991, do 7 de marzo, e Orde da Consellería de Cultura e Xuventude do 15 de marzo de 1991). Por todo iso,
DISPOÑO:
1. Recoñecerlle á Escola de Educación Medioambiental no Tempo Libre «CEM» a condición de escola de tempo libre e aproba-los programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 77/1991, do 7 de marzo.
2. Ordena-la inscrición da Escola de Educación Medioambiental no Tempo Libre «CEM» no rexistro de escolas de tempo libre dependente da Dirección Xeral de Xuventude, correspondéndolle o número G.16.
3. A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola Escola de Educación Medioambiental «CEM», sempre de acordo co establecido no Decreto 77/1991, do 7 de marzo, quedando esta supeditada á supervisión e inspección ordenadas no artigo 9 do decreto.
Santiago de Compostela, 4 de decembro de 1995.
Manuela López Besteiro
Conselleira de Familia, Muller e Xuventude
569
RESOLUCIÓN do 11 de decembro de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 258/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/02/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre trans
ferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes: L.M.T., aérea, a 20 kV, de 9.838 m de lonxitude, de Arbo a Touzosa, con conductor tipo LA-56, sobre apoios de formigón e metálicos, o tramo I e 748 m de lonxitude, con conductor tipo LA-110, de Fonte a Bueixos-A Cañiza, sobre apoios de formigón o tramo II, concellos de Arbo e da Cañiza.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 11 de decembro de 1995.
Ramón Álvarez Abad
Delegado provincial de Pontevedra
95-0120
RESOLUCIÓN do 8 de xaneiro 1996 sobre concesión do título-licencia de axencia de viaxes do grupo minorista a Viajes Rías Altas, S.L., co número XG-164 e casa central na rúa Betanzos, 2 da Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/02/1996

Visto o expediente instruído a instancia de José González Fuentes, na súa calidade de representante de Viajes Rías Altas, S.L., en solicitude da concesión do oportuno título-licencia de axencia de viaxes do grupo minorista.
Resultando que coa referida solicitude se achegou a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia.
Resultando que, tramitado o oportuno expediente, aparecen cumpridas as formalidades e xustificados os extremos que se sinalan nos artigos 4, 5 e 6 do regulamento.
Considerando que na empresa solicitante concorren tódalas condicións esixidas polo Decreto 155/1989, do 22 de xuño, para a obtención do título-licencia de axencia de viaxes do grupo minorista.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta de Galicia e do seu presidente, o Decreto 155/1989, do 22 de xuño, polo que se aproba o Regulamento das axencias de viaxes de Galicia, e a Orde do 21 de setembro de 1995 da Consellería da Presidencia e Administración Pública, pola que se delega no secretario xeral para o Turismo a competencia para a concesión do título-licencia de axencia de viaxes, esta Secretaría Xeral para o Turismo,
RESOLVE:
Concederlle o título-licencia de axencia de viaxes do grupo minorista, co número XG-164, a Viajes Rías Altas, S.L., con casa central na rúa Betanzos, 2 na Coruña, da que é representante José González Fuentes, que poderá exerce-la súa actividade mercantil a partir da data de publicación desta resolución no DOG, con suxeición ó preceptuado no Decreto 155/1989, do 22 de xuño, polo que se aproba o Regulamento das axencias de viaxes de Galicia.
A dita axencia quedará inscrita no Rexistro de Empresas e Actividades Turísticas da Comunidade Autónoma galega.
Contra esta resolución o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación no Diario Oficial de Galicia.
Santiago de Compostela, 8 de xaneiro de 1996.
P.D. (Orde 21-9-1995)
Francisco García-Bobadilla Prósper
Secretario xeral para o Turismo
551
RESOLUCIÓN do 30 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 296/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. no Outeiro-Xeve, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. no Outeiro-Xeve, concello de Pontevedra.
Esta autorización non supón a aprobación do proxecto.
Pontevedra, 30 de novembro de 1995.
Ramón Álvarez Abad
Delegado provincial de Pontevedra
214
RESOLUCIÓN do 10 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 278/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T.e un centro de seccionamento en Aimen, concello do Porriño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T.e un centro de seccionamento en Aimen, concello do Porriño.
Esta autorización non supón a aprobación do proxecto.
Pontevedra, 10 de novembro de 1995.
Ramón Álvarez Abad
Delegado provincial de Pontevedra
213
RESOLUCIÓN do 16 de xaneiro de 1996 pola que se notifica acordo de incoación de procedemento disciplinario a Elena Amalia Mayán Caamaño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/02/1996

En exercicio das facultades conferidas polo artigo 17 do Decreto 94/91, do 20 de marzo, polo que se aproba o Regulamento de réxime disciplinario dos funcionarios da Administración da Comunidade Autónoma de Galicia, notifícaselle á persoa que no anexo se menciona que, con esta data, se resolveu publica-lo acordo de incoación do procedemento disciplinario, por non ser posible a súa notificación de conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
No referido acordo de incoación adoptouse tamén a decisión de suspender provisionalmente das súas funcións, por tres meses, a expedientada debido á gravidade e trascendencia dos feitos que se lle imputan.
Nomeouse instructora do procedemento a María Siso Vega e secretaria a Alicia Vargas Blanco, funcionarias con destino na Delegación Provincial desta Consellería de Educación e Ordenación Universitaria na Coruña, podendo promove-la súa recusación en calquera momento da tramitación do procedemento, se concorre algunha das circunstancias previstas no artigo 28 da citada Lei 30/1992.
Santiago de Compostela, 16 de xaneiro de 1996.
Juan José Bértolo Cadenas
Secretario xeral da Consellería de Educación e Ordenación Universitaria
217
RESOLUCIÓN do 4 de decembro de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 292/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/02/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes: L.M.T., aérea, a 20 kV, de 1.515 m de lonxitude, con conductor tipo LA-56, sobre apoios de formigón, desde o apoio 79 da L.M.T. A Frieira-Arbo, perto de Pontecabaleiro ata o C.T. de Cabeiras, concello de Arbo.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 4 de decembro de 1995.
Ramón Álvarez Abad
Delegado provincial de Pontevedra
218
RESOLUCIÓN do 8 de xaneiro de 1996 sobre autorización de apertura dun novo establecemento da axencia de viaxes Viajes Barceló, S.L., sita na rúa Xeneral Pardiñas, 15-17 baixo, de Santiago de Compostela.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/02/1996

Visto o expediente instruído a instancia de Simón Pedro Barceló Vadell, na súa calidade de representante de Viajes Barceló, S.L., co número de identificación BAL-005 M/M, en solicitude da autorización de apertura dun novo establecemento, na rúa Xeneral Pardiñas, 15-17 baixo de Santiago de Compostela da axencia de viaxes Viajes Barceló, S.L., que ten a súa casa central na rúa Avda. Alejandro Rosselló, 34-B de Palma de Mallorca (Baleares)..
Resultando que o interesado xunto coa solicitude achegou toda a documentación a que fai referencia o artigo 10 do Regulamento das axencias de viaxes de Galicia, aprobado mediante o Decreto 155/89, do 22 de xuño.
Resultando que na tramitación do expediente se observaron tódolos requisitos e formalidades establecidas regulamentariamente.
Considerando que na empresa solicitante e no novo establecemento da axencia de viaxes, sito na rúa Xeneral Pardiñas, 15-17 baixo de Santiago de Compostela, concorren tódalas condicións esixidas polo mencionado regulamento para a obtención da súa autorización.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta e do seu presidente, o Decreto 155/1989, do 22 de xuño, polo que se aproba o regulamento das axencias de viaxes de Galicia, e a Orde do 4 de outubro de 1995 da Consellería da Presidencia e Administración Pública, pola que se delega no secretario xeral para o Turismo a competencia para autoriza-los novos establecementos das axencias de viaxes xa autorizadas, esta Secretaría Xeral para o Turismo,
RESOLVE:
Autorizarlle á axencia de viaxes Viajes Barceló, S.L., sita na rúa Avda. Alejandro Rosselló, 34-B de Palma de Mallorca, da que é representante Simón Pedro Barceló Vadell, a apertura dun novo establecemento na rúa Xeneral Pardiñas, 15-17 baixo, de Santiago de Compostela, que será inscrito no Rexistro de Empresas e Actividades Turísticas da Comunidade Autónoma galega.
Contra esta resolución o interesado poderá interpoñer recurso contencioso-administrativo ante a
Sala do Contencioso-Administrativo do Tribunal Superior de Xustiza de Galicia, no prazo de dous meses contado desde o día seguinte ó da súa publicación no Diario Oficial de Galicia.
Santiago de Compostela, 8 de xaneiro de 1996.
P.D. (Orde 4-10-1995)
Francisco García-Bobadilla Prósper
Secretario xeral para o Turismo
500
CORRECCIÓN de erros.-Decreto 4/1996, do 12 de xaneiro, polo que se aproba o Regulamento do imposto sobre a contaminación atmosférica.
CONSELLERÍA DE ECONOMÍA E FACENDA — I. DISPOSICIÓNS XERAIS — 19/02/1996

Publicada por erro corrección de erros no DOG nº 31, do 13 de febreiro de 1996, na páxina 1.141, queda sen efecto por non existi-los erros corrixidos.
981
CORRECCIÓN de erros.-Decreto 4/1996, do 12 de xaneiro, polo que se aproba o Regulamento do imposto sobre a contaminación atmosférica.
CONSELLERÍA DE ECONOMÍA E FACENDA — I. DISPOSICIÓNS XERAIS — 13/02/1996

Advertido erro no devandito decreto, publicado no DOG nº 19, do 26 de xaneiro de 1996, cómpre face-la seguinte corrección:
-Na páxina 660, no capítulo III, artigo 19, onde di: «Contra os actos de xestión, liquidación, inspección e recadación do tributo poderase reclamar...», debe dicir: «Os actos de xestión, liquidación, inspección e recadación do tributo poderase reclamar...».
0746
RESOLUCIÓN do 12 de decembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 321/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 14/02/1996

Visto o expediente incoado nesta delegación provincial por instancia de Electra Alto Miño, S.A., con domicilio en Vigo no que solicita autorización para instalar unha L.M.T. e un C.T. en San Xurxo-Alto da Forca, concello de Salcceda de Caselas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Electra Alto Miño, S.A., a instalación dunha L.M.T. e un C.T. en San Xurxo-Alto da Forca, concello de Salceda de Caselas,
Esta autorización non supón a aprobación do proxecto.
Pontevedra, 12 de decembro de 1995.
Ramón Álvarez Abad
Delegado provincial de Pontevedra
776
DECRETO 53/1996, do 1 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 83 POL 95 adicional, Ribeira de Piquín, de Chao de Pousadoiro a Cangós, continuación.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/02/1996

A Deputación Provincial de Lugo, en sesión celebrada o día 25 de setembro de 1995, aprobou o proxecto: 83 POL 95 adicional, Ribeira de Piquín, de Chao de Pousadorio a Cangós, continuación e na sesión do 25 de setembro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 19 de decembro de 1995 de baixo o número 13563.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 15 de decembro 1995, nº de Rexistro de Entrada 13474.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios de 1995.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa
reunión do día un de febreiro de mil novecentos noventa e seis,
DISPOÑO:
Artigo único.-De conformidade co disposto no artigo da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 83 POL 95 Adicional, Ribeira de Piquín, de Chao de Pousadoiro a Cangós, continuación.
Santiago de Compostela, un de febreiro de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
745
DECRETO 52/1996, do 1 de febreiro, polo que se declara a urxente ocupación, para efectos de expropiación forzosa, polo Concello de Tomiño (Pontevedra), dos bens e dereitos necesarios para a realización das obras do proxecto de saneamento do instituto, primeira fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/02/1996

O Concello de Tomiño (Pontevedra), en sesión celebrada o día 14 de agosto de 1995, aprobou o proxecto de saneamento do instituto, primeira fase e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 21 de decembro de 1995 de baixo o número 13650.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 1 de decembro de 1995, nº de Rexistro de Entrada 11403.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a citada obra esta incluída no POS 95, polo que, de conformidade co disposto no artigo 34 do R.D.L. 781/1986 do 18 de abril, a mesma leva incorporada a declaración de utilidade pública e a necesidade de ocupación dos terreos e edificios nelas abranguidas para os efectos da súa expropiación forzosa. O atraso na execución delas, leva aparellada a perda das subvencións outorgadas para o efecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día un de febreiro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Tomiño (Pontevedra), para efectos de expropiación forzosa, dos bens e dereitos concretados no expediente admi
nistrativo instruído para o efecto e necesarios para a execución das obras do proxecto de saneamento do instituto, primeira fase.
Santiago de Compostela, un de febreiro de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
794
RESOLUCIÓN do 9 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 353/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 14/02/1996

Visto o expediente incoado nesta delegación provincial por instancia de Eléctrica Los Molinos, S.L., con domicilio en Ponte-Caldelas, no que solicita autorización para instalar un centro de entroncamento e distribución en Taboadelo, concello de Ponte-Caldelas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Eléctrica Los Molinos, S.L., a instalación dun centro de entroncamento e distribución en Taboadelo, concello de Pontecaldelas.
Esta autorización non supón a aprobación do proxecto.
Pontevedra, 9 de xaneiro de 1996.
Ramón Álvarez Abad
Delegado provincial de Pontevedra
910
RESOLUCIÓN do 2 de febreiro de 1996 pola que se convocan unhas xornadas de estudio sobre austeridade no gasto público.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/02/1996

Dentro do plan de actividades da EGAP para 1996, figura a realización dunhas xornadas de estudios sobre austeridade no gasto público.
1. Obxecto.
Os días 13 e 14 de marzo de 1996 terán lugar, no salón de actos da EGAP, unhas xornadas de estudio sobre austeridade no gasto público, actividade que será dirixida por José Manuel Canales Aliende, profesor titular de ciencia política e da administración da Universidade Complutense de Madrid e secretario da Asociación Española de Ciencias Administrativas.
2. Obxectivos.
Analizar e debate-la problemática actual do gasto e da xestión pública en xeral, coa intención de atopar e propoñer alternativas posibles para a súa mellora e maior eficacia no marco ineludible da austeridade e da ética pública.
3. Contido.
Entre outras cuestións, examinaranse as seguintes:
-Reflexións sobre austeridade no sector público.
-Austeridade na reforma administrativa da Xunta de Galicia.
-Novos sistemas de información para o control da xestión e para a racionalización do gasto público.
-A racionalización dos gastos de persoal.
-A xestión da escaseza.
4. Destinatarios.
Persoal ó servicio de calquera das administracións públicas galegas, e interesados en xeral.
5. Desenvolvemento e duración.
As xornadas abriranse o mércores, 13 de marzo, ás 10 horas, e rematarán ás 14 horas do xoves, 14 de marzo.
6. Inscrición.
-Prazo: remata o luns, día 11 marzo de 1996.
-Lugar de presentación: no rexistro xeral da EGAP (Polígono das Fontiñas, rúa de Madrid, 2-4 - 15703, Santiago de Compostela). Tfno. 57 08 00. Telefax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
A partir do 12 de marzo, os peticionarios poderán obte-la confirmación da súa posible admisión, chamando por teléfono en días laborables, de 11.30 a 14.45 horas, ó seguinte número: (981) 57 08 00 (Ext. 229), ou ben consultando a lista de admitidos que se exporá no taboleiro de anuncios da EGAP, 24 horas despois do remate do prazo de presentación de solicitudes.
7. Certificación de asistencia.
Entregaráselles ó remate desta xornada a aqueles asistentes que concorresen asiduamente á ela, e expresarase neste documento a natureza da actividade e a data da súa realización.
Santiago de Compostela, 2 de febreiro de 1996.
Domingo Bello Janeiro
Director da Escola Galega de Administración Pública
326
ORDE do 24 de xaneiro de 1996 pola que se aproba o cambio de dominio da batea A.F.R. número 2.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/02/1996

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: A.F.R. nº 2.
Cultivo: mexillón.
Localización: cuadrícula nº 159, Vilagarcia B.
Data da concesión:: 9-10-1963 (BOE nº250).
Data do remate da última prórroga: 18-10-2003.
Anterior concesionario: Ramón Ordoñez Bravo.
Novo titular concesión: Francisco Javier Ordoñez Ces.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
Vigo, 24 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
752
ORDE do 24 de xaneiro de 1996 pola que se aproba o cambio de dominio mortis-causa da batea Durán número 3.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/02/1996

Visto o expediente incoado por José Sobradelo Vicente, no que solicita o cambio de dominio mortis-causa da batea de cultivo de mexillón denominado Durán nº 3, outorgado pola orde ministerial do 20-5-1964 (BOE nº 133), situado na cuadrícula nº 159, do polígono A de Vilagarcía de Arousa, rematando a concesión o 20-5-2004, e do que era titular Antonio Sobradelo Rey.
Tendo en conta o informe emitido polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros ab-intestato, a relación de bens debidamente liquidada de impostos e o caderno particional da herdanza, esta consellería accedeu ó solicitado, declarando titular da concesión administrativa e da batea da que se trata, nas mesmas condicións cas expresamente consignadas na orde ministerial de outorgamento, a favor de José Sobradelo Vicente, Manuel Sobradelo Vicente e Juan
Sobradelo Vicente, como nus propietarios por terceras partes indivisas.
Os novos titulares subróganse no prazo, dereitos e obrigas do anterior, así como queda obrigado a observa-las disposicións en vigor sobre este particular.
Vigo, 24 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
751
ORDE do 24 de xaneiro de 1996 pola que se aproba o cambio de dominio mortis-causa da batea Joeiva número 1.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/02/1996

Visto o expediente incoado por José Sobradelo Vicente, no que solicita o cambio de dominio mortis-causa da batea de cultivo de mexillón denominado Joeiva nº 1, outorgado pola orde ministerial do 27-5-1964 (BOE nº 153), situado na cuadrícula nº 61, do polígono A de Vilagarcía de Arousa, rema
tando a concesión o 26-6-2004, e do que era titular Antonio Sobradelo Rey.
Tendo en conta o informe emitido polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros ab-intestato, a relación de bens debidamente liquidada de impostos e o caderno particional da herdanza, a consellería accedeu ó solicitado, declarando titular da concesión administrativa e da batea da que se trata, nas mesmas condicións cas expresamente consignadas na orde ministerial de outorgamento, a favor de José Sobradelo Vicente, Manuel Sobradelo Vicente e Juan Sobradelo Vicente, como nus propietarios por terceras partes indivisas.
Os novos titulares subróganse no prazo, dereitos e obrigas do anterior, así como quedan obrigados a observa-las disposicións en vigor sobre este particular.
Vigo, 24 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
753
ORDE do 24 de xaneiro de 1996 pola que se aproba o cambio de dominio da batea Isolino número 1.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/02/1996

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: Isolino nº 1.
Cultivo: mexillón.
Localización: cuadrícula nº 225, Cambados G.
Data da concesión: 6-5-1964 (BOE nº120).
Data do remate da última prórroga: 19-5-2004.
Anterior concesionario: Lucía Costa Bugallo e 3 máis.
Novo titular concesión: Rosa María Galiñanes Chaves.
O novo concesionario queda subrogado nos mesmos dereitos e obrigas do anterior concesionario, así como ó cumprimento das disposicións legais vixentes que lle sexan aplicables e de categoría suficiente.
Vigo, 24 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
911
RESOLUCIÓN do 24 de xaneiro de 1996 pola que se lle concede á Federación Galega de Asociacións Provinciais Empresariais de Fontanería, Gas, Climatización, Mantemento e Afíns (Fegafon), a cualificación de entidade recoñecida para impartir cursos teórico-prácticos para a obtención de carnés profesionais de instalador autorizado de gas, para categorías IG-I a IG-IV.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/02/1996

Vista a solicitude presentada pola Federación Galega de Asociacións Provinciais Empresariais de Fontanería, Gas, Climatización, Mantenemto e Afíns (Fegafon), e a documentación anexa, na que solicita que lle sexa concedida a cualificación de entidade para impartir cursos de instaladores de gas grupos IG-I a IG-IV.
Vista a Orde do 17 de decembro de 1985 pola que se aproban a instrucción sobre documentación e posta en servicio das instalacións receptoras de gas combustible e a instrucción sobre instaladores autorizados de gas e empresas instaladoras (BOE 9-1-1986).
Considerando que se cumpriron os requisitos regulamentarios establecidos.
Esta Direccio Xeral de Industria,
RESOLVE:
Outorgarlle á Federación Galega de Asociacións Provinciais Empresariais de Fontanería, Gas, Climatización, Mantenemto e Afíns (Fegafon), a cua
lificación de entidade recoñecida para imparti-los cursos de formación de instaldores de gas, de conformidade co establecido no capítulo III da Orde do 17 de decembro de 1985, en todo o territorio da Comunidad Autónoma de Galicia.
Para imparti-los cursos, presentará perante a Delegación Provincial de Industria e Comercio da provincia correspondente, fotocopia da presente resolución, táboa de tarifas e programación de cursos previstos.
Para efectos estatísticos e de control, presentará nas delegacións provinciais de Industria e Comercio onde exerza a súa actividade, unha memoria anual de actuacións e nesta dirección xeral un resumo destas na Comunidade Autónoma.
Esta autorización deberase renovar ós 2 anos, para o que acreditará perante esta Dirección Xeral de Industria, o cumprimento dos requisitos esixidos na autorización inicial.
Santiago de Compostela, 24 de xaneiro de 1996.
Joaquín del Moral Crespo
Director xeral de Industria
95-0739
CORRECCIÓN de erros.-Orde do 15 de xaneiro de 1996 pola que se establecen axudas para mantemento e realización de programas sociais que desenvolverán entidades privadas de iniciativa social.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 13/02/1996

Advertido erro na devandita orde, publicada no Diario Oficial de Galicia nº 18, do 25 de xaneiro de 1996, cómpre face-la seguinte corrección:
Na páxina 644, artigo 2º, destinatarios, onde di: «... creado polo Decreto 95/1994, do 8 de abril ...», debe dicir: «... regulado polo Decreto 291/21995, do 3 de novembro...».
886
RESOLUCIÓN do 15 de xaneiro de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/66-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/02/1996

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T. subterránea e C.T. Motel Jardín.
Situación: Iñás-Oleiros.
Descricións técnicas: L.M.T. subterránea a 15/20 kV, de 370 m de lonxitude, en conductor R.H.V. de 95 de 15/25 kV que parte da L.M.T. denominada Iñás-Campamento (Expte. 27.217) e remata no C.T. que se vai construír de 160 kVA en Hotel Jardín-Iñás. Concello de Oleiros.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 15 de xaneiro de 1996.
Juan Ignacio Lizaur Otero
Delegado provincial da Coruña
0685
RESOLUCIÓN do 15 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 317/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. en un centro de seccionamento en Toys «R» U.S., concello de Vigo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. e un centro de seccionamento en Toys "R" U.S., concello de Vigo.
Esta autorización non supón a aprobación do proxecto.
Pontevedra, 15 de xaneiro de 1996.
Ramón Álvarez Abad
Delegado provincial de Pontevedra
95-0723
RESOLUCIÓN do 15 de xaneiro de 1996, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número IN407A 95/78-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/02/1996

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T., C.T. e R.B.T. Piñeiro.
Situación: Cambre.
Descricións técnicas: L.M.T. aérea a 15/20 kV, de 1.043 m, en LA-56, que parte da L.M.T. a C.T. Breixo (Expte. 30.904) e remata no C.T. que se vai
construír no lugar de Piñeiro, de 100 kVA a 15 kV/b.2 e acoplamento a R.B.T. de 370 m de lonxitude, en conductor R.Z. 150.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 15 de xaneiro de 1996.
Juan Ignacio Lizaur Otero
Delegado provincial da Coruña
0686